**Vakok és Gyengénlátók Közép-Magyarországi Regionális Egyesülete
Rendkívüli híreink**

## Tartalom

[1. Lebilincselő, ha megbilincselnek?](http://freemail.hu/mail/index.fm#1.hir)
[2. Operett gála](http://freemail.hu/mail/index.fm#2.hir)
[3. LESEK - kiállítók és előadások](http://freemail.hu/mail/index.fm#3.hir)
[4. Előrendelhető a KobaSpeech 3.0 beszédszintetizátor!](http://freemail.hu/mail/index.fm#4.hir)
[5. Zenei esték a szentendrei Református Gimnázium Kápolnájában](http://freemail.hu/mail/index.fm#5.hir)
[6. Jótékony(sági) felajánlás a XIII-XIV. kerületi Lámpásklubnak!](http://freemail.hu/mail/index.fm#6.hir)
[7. Nyílt nap a Hallássérültek Tanintézetében](http://freemail.hu/mail/index.fm#7.hir)

## 1. Lebilincselő, ha megbilincselnek?

Látogassa meg a Nemzeti Közszolgálati Egyetem Rendészettudományi Karát a XV. kerületi lámpásokkal!
Kedves Klubtagok, Lámpások és Barátaink!
A „Közösség Lámpásai” XV. Kerületi Látássérültek Klubja következő programja, amelyre minden érdeklődőt szeretettel várunk 2016. november 17-én, csütörtökön lesz, amikor is a Nemzeti Közszolgálati Egyetem Rendészettudományi Karát, korábbi nevén, a Rendőrtiszti Főiskolát (1121 Budapest, Farkasvölgyi út 12.) látogatjuk meg és interaktív találkozón ismerkedünk a közlekedésrendészeti, valamint a közrendvédelmi szakos hallgatókkal, a jövendő munkájukkal.
Érdekel például, hogy milyen egy szabályos utcai intézkedés, milyen az, amikor megbilincselnek, különösen, ha ez látássérültekkel történik?
Ha igen, gyere velünk és próbáld ki! Hogyan tudod segíteni a rendőrök munkáját, illetve ők, hogyan tudnak segíteni neked? Gyere velünk és tudd meg!
Természetesen, ezenkívül sok érdekességet is megtudhatunk a rendőrök és a parancsnokok mindennapi munkájáról.
Találkozó:2016. november 17-én, csütörtökön, 08.00 órakor, a Laky Adolf utcai villamos-busz Mexikói út irányában lévő megállóban (itt áll meg a 3-as, a 69-es villamos, és az 5-ös busz)
Kérjük, a részt vételi szándékodat 2016. november 16-án 18.00 óráig jelezzed vissza írásban a
lampas.xvker@gmail.com
e-mail címen, vagy szóban Moldován Eszternek 06 30-498 9659 telefonszámon,
vagy pedig Simon F. Nándornak 06 20 347 4602 telefonszámon. Ezeken az elérhetőségeken szívesen állunk rendelkezésre további információkkal is.

Üdvözlettel
Simon F. Nándor
"Közösség Lámpásai" XV. Kerületi Látássérültek Klubja
lampas.xvker@gmail.com

Csukáné Polyák Erzsébet közösségi civil szervező
06 70 773 4054
Moldován Eszter közösségi civil szervező
06 30 498 9659
Simon F. Nándor közösségi civil szervező

## 2. Operett gála

Kedves tagjaink!

Töltsenek velünk egy kellemes estét!
Egy hangulatos operett gálára invitáljuk Önöket. Aki szereti a zenés műfajt, az biztosan kikapcsolódik pár órára.
A helyek korlátozottak, ezért részvételi szándékukat november 14.-éig az alábbi telefonszámokon szíveskedjenek megtenni.
06-30/905-1321, 06-30/498-9033, 06-70/602-9368.

Várom visszajelzéseteket a regisztrációhoz és hogy az első sorban tudjuk biztosítani a helyeket.

Magyar Vírtus – Operett Gála

2016. november 18. péntek 18 óra

Újpest, Ady Endre Művelődési Ház – 1043, Tavasz utca 4. Színházterem

A program ingyenes, de előzetes regisztrációhoz kötött!
A Cri du chat Baráti Társaság és a Musicalissimo Operettissimo közös előadása

Részletek
Szólisták:
Mészáros Marietta
Vajda Zoltán
Sánta Zsolt

Közreműködik a Sunstreet Boulevard Band.
Zenei vezető: Pánczél Kristóf

Az előadás idejére igény szerint gyermekfelügyeletet biztosítunk

Újpest lámpásai:
Kulmann Tiborné Era, Széles Attiláné Panka

## 3. LESEK - kiállítók és előadások

LESEK - Látássérült Emberek Segédeszköz Konferenciája

2016. november 16. szerda 10-16 óra
MVGYOSZ Székház
1146 Budapest, XIV. kerület Hermina út 47.

Kiállítók:

* Alko-soft Szolgáltató Bt
* Informatika a Látássérültekért Alapítvány
* Labrador Kft.
* Láthatár Bolt – VGYKE
* MVGYOSZ segédeszközbolt
* Mobil segítőtárs (Arató András MTA Wigner Fizikai Kutatóközpont)
* Net-média Alapítvány
* Ócsvári Áron egyéni vállalkozó
* SOÓS fotókereskedés

Előadások:
10:30 90 Decibel Projekt - Színház, mozi, utazás
11:30 A Net-média Alapítvány újdonságai, és az Android-blind közösség bemutatása. Net-média előadás.
12:30 Ügyintézés otthonról. Innovatív lehetőség látássérültek számára. Ócsvári Áron előadása.
13:30 Óriás született: Átrendeződés a látássérült-ügyi IT segédeszköz gyártók világában. Informatika a Látássérültekért Alapítvány előadás.
14:30 Olvasás szabadon, avagy milyen lehetőségeink vannak az olvasásra! Az Alko-soft előadása.
15:30 Nyereménysorsolás a résztvevők között

Mindenkit szeretettel várunk!

## 4. Előrendelhető a KobaSpeech 3.0 beszédszintetizátor!

Örömmel jelentjük be, hogy sikeres tárgyalásokat folytattunk a KOBA Vision céggel, így mostantól kezdve bárki megvásárolhatja a Vocalizer expressive hangokat, nemcsak az NVDA programhoz! November végéig akciós áron előrendelhető!
Többen kerestek olyan beszédszintetizátort, ami az NVDA-tól függetlenül elérhető, és használható bármilyen külső alkalmazással. A KobaSpeech szoftver a sokak által jól ismert SAPI platformot használja, így a beszédszintetizátor számos képernyőolvasóval, egyéb külső programmal kiválóan együttműködik.

Bővebb információt az alábbi forráslinket megnyitva olvashat:
<https://www.nvda.hu/2016/11/12/elorendelheto-kobaspeech-3-0-beszedszintetizator/>

## 5. Zenei esték a szentendrei Református Gimnázium Kápolnájában

2016. november 20. vasárnap 18 óra

Fassang László orgonaestje

Műsor:
J.S. Bach: C-dúr Toccata, adagio és fúga BWV564
W.A. Mozart: C-dúr templomi szonáta op. 65. no. 2.
Improvizációk adott témákra

Fassang László a Liszt Ferenc Zeneművészeti Egyetem adjunktusa, az orgona tanszak vezetője, a Művészetek Palotája orgonakoncertjeinek szerkesztője és gyakori fellépője, a Párizsi Conservatoire tanára. Világszerte a legjelentősebb orgonákon koncertezik. Díjai közül kiemelkedik a Chartres-i nagydíj, a Calgary-orgonaverseny improvizációs nagydíja, Príma- és Liszt-díjas, Érdemes művész.
Fassang László számára ugyanakkor a díjaknál sokkal többet jelent családja:
felesége Rohmann Ditta csellóművész és 4 éves kislánya Mila.

A belépés ingyenes. Adományokat köszönettel fogadunk zenei rendezvényeink támogatásához.

## 6. Jótékony(sági) felajánlás a XIII-XIV. kerületi Lámpásklubnak!

Kedves Olvasóink!

Az alábbi link, illetve egy kis kimásolt cikkrészlet bemutatja Önöknek, hogy mennyire sokoldalúan, milyen kreatívan is lehet segíteni, támogatni a látássérültek ügyét.

Vigyék, vegyék!
Köszönjük!
<https://static.xx.fbcdn.net/images/emoji.php/v5/fb0/1.5/16/1f609.png>
A kikiáltási ár 350Ft, melyet 50Ft-ként lehet emelni, így a következő tét 400Ft lesz. Természetesen, aki a legtöbbet ajánlja viszi haza az ékszert. Amennyiben az ékszer nem találna gazdára, úgy azt, az általam kiválasztott Vakok és Gyengénlátók Közép-Magyarországi Regionális Egyesülete (VGYKE) kapja meg. Amennyiben gazdára talál, úgy más ékszert kap az egyesület, illetve az árverésen befolyt összeg egy részét.
Hajrá! Licitre fel!
Az ékszerről kép hírlevelünk mellékletében található, bővebben pedig itt olvashattok róla:
A türkiz kéksége
Ez a karkötő türkiz féldrága kőből és kék kásagyöngyökből készült. 15 cm-es rugalmas damilon, így kényelmes lehet egy 12 cm-es és egy 18 cm-es csuklón is, de leginkább 14-16 centiméter körméretű csuklóra ajánlom. Kérésre a méreten változtatni tudok.
A türkiz az egyik legrégebbi védelmi amulett, mely arról is ismert volt, hogy az ősi kultúrában a gazdagság szimbólumát is jelképezte.
Ha egy szerető baráttól kapunk türkiz ékszert, akkor az a kő megvédi a viselőjét a negatív energiától, és jó szerencsét hoz. A türkiz a barátságot is szimbolizálja, és békét hoz az otthonokba. A türkiz felveszi a viselőjének a tulajdonságait.
Gyógyító hatásai:

* semlegesíti a túlsavasodást,
* enyhíti a reumát, köszvényt, gyomorpanaszokat és vírusos fertőzéseket
* fokozza az izomnövekedést, erőt
* enyhíti a fájdalmat, ellazítja a görcsöket
* gyulladáscsökkentő és méregtelenítő hatású
* a gyomorszáj környékén hordva fejti ki legnagyobb hatását

A Nyilas, Vízöntő és Bika kövei

Forrás:
Crystal-cure
<https://www.facebook.com/AmonRajewelry/photos/a.696853363812833.1073741830.492687814229390/698871250277711/?type=3>

## 7. Nyílt nap a Hallássérültek Tanintézetében

Nyílt napot tartanak a Hallássérültek Tanintézetében november 18-án pénteken 9:00–13:00 között.
Cím: Cinkotai út 125-137, Budapest, 1147
Megtekinthető az óvoda, az általános iskola és a szakiskola.
Szakiskolában három szakma egy-egy órája tekinthető meg.
választható szakmák:

* Számítógép-szerelő, -karbantartó (34 523 02)
* Számítógépes műszaki rajzoló (31 481 01)
* Bőrtárgy készítő (31 542 01)

Tervezett programunk:

* 9 órától várjuk kedves vendégeinket, amikor is Tóth Bálintné Kövér Andrea szakiskolai egység vezető beszél az iskolánkról, a kollégiumról, az egyes szakmákról pedig szakoktatóink tartanak tájékoztatást.
* 10 és 12 óra között két tanóra megtekintésére van lehetőség

09: 05 – 09:50 Tájékoztató a videoteremben!
Amennyiben szeretnének részt venni programunkon, kérjük, szíveskedjenek a titkar@siketekbp.co.hu e-mail címen, vagy a 06 (1) 251 – 95 – 45-s telefonszámon előre jelezni!

Egy kis kedvcsináló rövid video üzenettel
<https://www.youtube.com/watch?v=uISrSCZzzi4>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:
Cím: 1146 Budapest, Hermina út 57. földszint
Telefon: 06-1/384-5541
Fax: 06-1/422-0439
E-mail: ugyfel@vgyke.com
Félfogadás:
Hétfő: 08:00-16:00,
Kedd: 08:00-16:00
Szerda: 08:00-18:00,
Csütörtök: 08:00-17:00.
Péntek 08:00-13.00

A VGYKE weboldalának címe: <http://www.vgyke.com/>
A VGYKE megtalálható a Facebookon is az alábbi linkre kattintva: <http://www.facebook.com/vgyke>
A listára az alábbi címre küldhet levelet: listaadmin@vgyke.com
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: hirlevel-request@vgyke.com
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.